לפני מונחת בקשה לפסילת המומחה שמונה בידי בית המשפט (להלן: "המומחה") ולהוצאת חוות דעתו מתיק בית המשפט, מהטעם כי בעברו עבד המומחה אצל המשיבה.
1.עניינה של התביעה הוא בנזק שנגרם לשנאי החשמל שהיה מצוי במבנה אשר היה מבוטח על ידי המבקשת.
2.המבקשת שילמה תגמולי ביטוח בגין הנזק שנגרם למבוטחה ובאמצעות תביעת שיבוב זו דורשת את השבתם מהמשיבה בטענה שהיא אחראית לנזק.
3.המחלוקת בין הצדדים לתובענה הוא בסיבה בעטיה נגרם הנזק לשנאי החשמל.
המבקשת טוענת כי הנזק לשנאי נגרם כתוצאה מנפילות ועליות מתח חוזרות ונשנות, לרבות הפסקות חשמל.
מנגד, טוענת המשיבה, בין היתר, כי הנזק מתחזוקה לא נכונה ומתאימה של מתקן החשמל הפרטי של מבוטח המבקשת.
4.התביעה הוגשה בדצמבר 2010.
5.המומחה מטעם בית המשפט מונה עוד ביום 26.02.2013 על ידי אחד המותבים הקודמים בתיק, וחוות דעתו של המומחה הוגשה כשנתיים לאחר מכן בשל התנהלות בעצלתיים של הצדדים ומספר לא מבוטל של אורכות שניתנו וספק אי תקשורת בין ב"כ הצדדים למומחה.